جيل جيلالة (Jil Jilala) مجموعة مغربية غنائية تأسسات عام 1972 ومازالا كاتغني تا ليوم رغم اعتزال أو موت بزاف ديال لأعضاء ديالها. تعرفات بأغانيها الخاصة خصوصا اللي كتبها محمد كهرمان وتا بلأغاني لقدام ديال لملحون اللي عاودات حياتهوم بحال قصيدة "الشمعة" وقصيدة "الرعد". حميد الزوغي : مول الفكرة والمؤسس اللول. مولاي الطاهر الأصبهاني : الغنا والإيقاع (البندير). محمد الدرهم : الغنا والإيقاع (الطبل). سكينة الصفدي : الغنا. محمود السعدي : الغنا. عبد الرحمن باكو : الغنا والهجهوج. محمد كهرمان : زجال. مول الفكرة ديال التأسيس كان هو حميد الزوغي، اللي كان كايخدم بزاف فالمسرح والثقافة الشعبية المغربية. وفاللول دخل مولاي الطاهر وسكينة والدرهم والسعدي وباكو معاه فالفرقة المسرحية ديالو. وكانو كايقدمو أغاني شعبية موخودة من التراث خصوصا الملحون وكانت كاتعجب الجمهور بزاف، بعض المرات أحسن كاع من المسرحيات. وتما زعمو يطلقو المجموعة. "ناس الغيوان" و"جيل جيلالة".. صوت المنسيين - ياسر ثابت - الجزيرة الوثائقية